Bobby Simmons

Robert "Bobby" Simmons, nado o 2 de xuño de 1980 en Chicago, Illinois, é un xogador de baloncesto profesional dos Estados Unidos que actualmente é axente libre. Cunha altura de 1,98 metros xoga na posición de aleiro.

 Traxectoria deportiva 
 Profesional 
Simmons foi seleccionado na segunda rolda (posto 42º) do Draft da NBA do ano 2001 polos Seattle SuperSonics. Os seus dereitos foron traspasados aos Washington Wizards a cambio de Predrag Drobnjak o 27 de xuño do 2001.

O 11 de setembro do 2002, pouco antes do comezo da tempada 2002-03, foi traspasado aos Detroit Pistons xunto a Hubert David e Richard Hamilton a cambio de Jerry Stackhouse, Brian Cardinal e Ratko Varda. Foi liberado polos Pistons o 24 de setembro, e menos de dúas semanas máis tarde, o 10 de outubro, asinou outra vez polos Wizards. Ao ano seguinte, o 26 de setembro de 2003, Simmons asinou un contrato coma axente libre con Los Angeles Clippers.

Durante a tempada 2004-05 cos Clippers, asinou 16.4 puntos por partido, a súa mellor marca ata o momento. Foi premiado co trofeo ao Xogador Máis Mellorado da NBA. O 8 de agosto do 2005 asinou un contrato coma axente libre cos Milwaukee Bucks. Tras aquela gran tempada cos Clippers, Simmons baixou todas as súas porcentaxes, en puntos, rebotes e porcentaxes de tiro na súa primeira tempada en Milwaukee. No ano 2006, unha lesión de nocello fíxolle perderse toda a tempada 2006-07.

O 26 de xuño de 2008, xusto unhas horas antes do Draft dese ano, Simmons foi traspasado xunto a Yi Jianlian aos New Jersey Nets, a cambio de Richard Jefferson. Mentres que no persoal esa tempada non foi como lle gustaría, conseguiu rematar 5º na liga en porcentaxe de triplas.

En 2010 asinou un contrato con San Antonio Spurs. Foi despedido en novembro de 2010. En marzo de 2011, asinou cos Reno Bighorns da NBA D-League.Bobby Simmons To Join NBA D-League's Reno Bighorns On Wednesday

O 27 de febreiro de 2012, asinou un contrato de dez días cos Los Angeles Clippers. O 9 de marzo de 2012, asinou cos Clippers un segundo contrato de dez días.

 Notas 

 Ligazóns externas 
 NBA.com Perfil - Bobby Simmons 

Categoría:Xogadores de baloncesto da NBA
Categoría:Xogadores de baloncesto dos Estados Unidos de América
Categoría:Xogadores dos Washington Wizards
Categoría:Xogadores dos Los Angeles Clippers
Categoría:Xogadores dos Milwaukee Bucks
Categoría:Xogadores dos New Jersey Nets
Categoría:Xogadores dos San Antonio Spurs
Categoría:Eleccións no Draft da NBA dos Seattle SuperSonics
Categoría:Alas de baloncesto